OpenLLM-France/wikimedia huggingface dataset:
# Mimosa (còctel)

* Per a altres significats, vegeu «Mimosa».
La Mimosa és un còctel compost a parts iguals per xampany (o d'altres vins escumosos) i suc de cítric espremut, habitualment suc de taronja si no s'especifica (p. ex., mimosa de suc de raïm). Tradicionalment se serveix com a aperitiu en vas llarg de xampany i amb ambdós ingredients ben freds. Aquest còctel acompanya sovint el brunch, un àpat entre l'esmorzar i el dinar habitual en països anglosaxons.

## Història

Hom creu que la seva invenció es va produir al voltant de 1925 a l'Hotel Ritz de París per Frank Meier. Probablement aquest còctel deu el seu nom al de les flors grogues de l'Acacia dealbata.

## Variacions

El Buck's Fizz és un còctel de tipus similar, però conté el doble de xampany que de suc de taronja.

## Referències

* ↑ Empey, Ereich. «Musings on Cocktails». Arxivat de l'original el 2017-08-19. [Consulta: 28 gener 2017].
# Torre adossada I

La Torre adossada I és una obra de la Jonquera (Alt Empordà) inclosa a l'Inventari del Patrimoni Arquitectònic de Catalunya.

## Descripció

Situada dins del nucli urbà de la població de la Jonquera, al bell mig del terme, prop de l'església i del nucli antic de la vila, formant cantonada entre el carrer de la Torre i la plaça de la Muralla.
Es tracta de les restes conservades d'una torre de defensa que està integrada a una de les cases del carrer, actualment força enrunada. Conserva una planta semicircular, sense coberta ni tancament i era utilitzada com una de les habitacions de la casa. Presenta dues obertures rectangulars posteriors obertes al bell mig del parament, tot i que tapiades. Està bastida en pedra sense desbastar lligada amb morter de calç i disposada formant filades regulars. A l'interior, el parament combina l'aparell de pedra vist amb un revestiment arrebossat i pintat.

## Referències

* 1 2 «Torre adossada I». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 octubre 2017].
# Dentex fourmanoiri

Dentex fourmanoiri és un peix teleosti de la família dels espàrids i de l'ordre dels perciformes.

## Morfologia

Pot arribar als 21,5 cm de llargària total.

## Distribució geogràfica

Es troba a les costes del Pacífic sud-occidental (Nova Caledònia).

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Hyphessobrycon ecuadorensis

Hyphessobrycon ecuadorensis és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 2,1 cm de llargària total.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: conca del riu Guayas.

## Referències

* ↑ «Hyphessobrycon ecuadorensis». Catalogue of Life. (anglès) (anglès)
* ↑ Eigenmann, Carl H. «Preliminary descriptions of new genera and species of tetragonopterid characins. (Zoölogical Results of the Thayer Brazilian expedition.)». Bulletin Mus. Comp. Zool., 52, 6, 1908, pàg. 91-106lllengua=anglès.
* ↑ Eigenmann, Carl H. «The Cheirodontinae, a subfamily of minute characid fishes of South America». Mem. Carnegie Mus., 7, 1, pàg. 1-99, Pls. 1-17.
* 1 2 3 Casal, Christine Marie V.; Reyes, Rodolfo B. «Hyphessobrycon ecuadorensis (Eigenmann, 1915)» (en anglès). Fishbase.

## Bibliografia

* Barriga, R. 1991. Peces de agua dulce del Ecuador. Revista de Información técnico-científica, Quito, l'Equador, Politécnica, XVI(3):7-88.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Lima, F.C.T., L.R. Malabarba, P.A. Buckup, J.F. Pezzi da Silva, R.P. Vari, A. Harold, R. Benine, O.T. Oyakawa, C.S. Pavanelli, N.A. Menezes, C.A.S. Lucena, M.C.S.L. Malabarba, Z.M.S. Lucena, R.E. Reis, F. Langeani, L. Cassati i V.A. Bertaco 2003. Genera Incertae sedis in Characidae. p. 106-168. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: Edipucrs.
# Tm

Tm té els següents significats:
* Tm, símbol del tuli, element químic de la taula periòdica amb un nombre atòmic de 69.
* ™ de l'anglès trademark, marca registrada.
* .tm, domini de primer nivell pertanyent al Turkmenistan.
* Tm, símbol de la tona mètrica.

## Vegeu també

* TM Racing, fabricant de motocicletes italià
Viccionari
# Tmolos (mitologia)

Tmolos o Tmol (en grec antic Τμῶλος), va ser, segons la mitologia grega, el nom del marit de qui era vídua la reina de Lídia Òmfale.
Aquest Tmolos rei de Lidia, (o potser un altre de diferent) era un fill d'Ares i de Teògone, i va violar una acompanyant d'Àrtemis anomenada Arripe. La deessa va fer sorgir un brau furiós que el va matar. El seu fill, Teoclimen, va enterrar-lo a la muntanya, que a partir d'aquell moment es va dir Tmolos.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 532. ISBN 9788496061972.
# Tractat de Nimega

El Tractat o Pau de Nimega (en francès Négotiations de Nimegue o Négotiations de la Paix de Nimègue) foren una sèrie de pactes que es van signar a la fi de la Guerra Francoholandesa el 17 de setembre de 1678, després de la invasió de l'exèrcit de Lluís XIV de França a la República de les Set Províncies Unides.
Igualment la Pau de Nimega posava fi a la Guerra de Devolució que des de 1667 havia enfrontat a Espanya amb el Regne de França. França tornà a Espanya els territoris de Kortrijk, Oudenaarde, Gant, Charleroi i el ducat de Limburg situats als Països Baixos espanyols, però mantingué el Franc Comtat, Cambrai i Ieper, Alsàcia, Lorena i Bouillon. La República va recobrar Maastricht.
La repartició dels territoris canviarà encara després amb el Tractat de Rijswijk (1698) i el Tractat d'Utrecht (1713). El 1795, les tropes franceses van annexionar els Països Baixos del sud per la darrera vegada (fins al 1815). La frontera definitiva entre el Regne Unit dels Països Baixos i França serà definida el 1815 amb el Tractat de París.

## Composició musical

El músic Marc-Antoine Charpentier creà un Te Deum per aquesta ocasió, el preludi del qual és utilitzat per la corporació Unió Europea de Radiodifusió (UER) en nombrosos esdeveniments televisats.

## Referències

* ↑ Història de la Generalitat de Catalunya i els seus Presidents (1518 - 1714). Vol.2. 1a edició. Enciclopèdia Catalana, 2003, p. 277. ISBN 84-412-0885-9.
* ↑ Birn, Raymond. Crisis, Absolutism, Revolution: Europe and the World, 1648-1789 (en anglès). University of Toronto Press, 2005, p. 175. ISBN 1551115611.
* ↑ «Te Deum de Marc-Antoine Charpentier, la canción oficial de Eurovisión» (en castellà). 20 minutos, 12-05-2018. [Consulta: 21 gener 2024].
# Cobeta

Cobeta és un municipi de la província de Guadalajara, a la comunitat autònoma de Castella-La Manxa.

## Demografia

Evolución demográfica :
| 1991 | 1996 | 2001 | 2004 |
| 154 | 129 | 101 | 108 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# (2272) Montezuma

(2272) Montezuma és un asteroide que forma part del cinturó interior d'asteroides i va ser descobert per Tom Gehrels el 16 de març de 1972 des de l'observatori Palomar, Estats Units.
Al principi va rebre la designació de 1972 FA. Més endavant, en 1993, es va anomenar en honor de l'emperador asteca Moctezuma Xocoyotzin (1466-1520).
Orbita a una distància mitjana de 1,867 ua del Sol, podent allunyar-se'n fins a 2,035 ua i acostar-s'hi fins a 1,699 ua. Té una excentricitat de 0,09 i una inclinació orbital de 24,33 graus. Empra 931,5 dies a completar una òrbita al voltant del Sol. Montezuma pertany al grup asteroidal d'Hungaria.
La magnitud absoluta de Montezuma és 13,94 i el període de rotació de 8,183 hores. Està assignat al tipus espectral S de la classificació Tholen.

## Vegeu també

* Llista d'asteroides (2001-3000)
* Cos menor del sistema solar

## Referències

* 1 2 3 4 5 6 7 8 «JPL Small-Body Database». [Consulta: 1r novembre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2272.
* 1 2 3 4 5 6 7 «JPL Small-Body Database». [Consulta: 26 gener 2024].
* ↑ «New names of minor planets» (en anglès). Minor Planet Circulars, 1993, pàg. 21605 [Consulta: 30 gener 2015].
* 1 2 «(2272) Montezuma» (en anglès). Jet Propulsion Laboratory. [Consulta: 30 agost 2015].

## Enllaços externs

* «(2272) Montezuma». Minor Planet Center. [Consulta: 30 agost 2015].
# Novinski

Novinski (en rus: Новинский) és un poble (un possiólok) de l'óblast d'Astracan, a Rússia, segons el cens del 2010 tenia 245 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Desprotonació

La desprotonació (en anglès:deprotonation) és una reacció química en el curs de la qual un protó H$^+$ es treu d'una molècula, formant la seva respectiva base conjugada. La propensió d'una molècula per alliberar un protó es mesura pels seus equilibris àcido-bàsics: pK$_a$ (mesura de l'acidesa). Un valor baix de pK$_a$ indica que el compost és àcid, i cedirà fàcilment un catió H+ a una base. Per a un compost, pKa està determinat per molts factors, però més significativament per l'estabilitat de la base conjugada, que está determinada principalment per la capacitat o incapacitat de la base conjugada d'estabilitar la càrrega negativa. La càrrega negativa s'estabilitza quan és distribuïda en una superfície gran o cadena llarga. Un dels mecanismes que distribueix la càrrega negativa en una cadena llarga o en un anell és la ressonància.
Així un àcid carboxílic, R-COOH es desprotona generalment més fàcilment que un alcohol, R-OH.
Per desprotonar una molècula es fa servir generalment una base química. Diferents bases, com els hidròxids, les amines, els hidrurs o alquils metàl·lics es fan servir per diferents reaccions, segons el caràcter àcid de la molècula a desprotonar i els altres grups funcionals que portin.

## Vefeu també

* Protonació
# ACT

«ACT» té aquests significats:
* Agència Catalana de Turisme
* A.C.T, grup de rock de Suècia.
* ACT, sigles en anglès de Australian Capital Territory, en català Territori de la Capital Australiana
# Abelard Fàbrega i Esteba

Abelard Fàbrega i Esteba (Cabanes (Alt Empordà), 1894 - Mèxic, 1991) fou un editor català.
Va estudiar magisteri a l'Escola Normal de Girona. Del 1918 al 1922 fou professor de Llagostera al costat de Julià Cutiller i Creus, amb qui van impulsar l'excursionisme fins al punt de ser considerats impulsors del Grup Excursionista Bell Matí de Llagostera, i foren els primers dirigents de les entitats de futbol que evolucionarien fins a l'actual Unió Esportiva Llagostera. Del 1931 al 1933 va ser secretari del seminari de pedagogia de la Universitat de Barcelona. Acabada la Guerra Civil espanyola (1939) va haver d'exiliar-se a Mèxic. L'Institut d'Estudis Catalans ofereix anualment una borsa d'estudi o beca per a la investigació lingüística.

## Referències

* ↑ «Abelard Fàbrega i Esteba». Gran Enciclopèdia Catalana. Barcelona: Grup Enciclopèdia Catalana.
* ↑ Ventura Brugulat, Joan «Entrevista a Abelard Fàbregas». Butlletí de Llagostera, 01-06-1983 [Consulta: 28 juny 2014].
* ↑ Redacció. «Antecedents històrics». bellmati.cat. Bell-Matí. Arxivat de l'original el 6 d'abril 2014. [Consulta: 28 juny 2014].
* ↑ Redacció. «Una petita però gran història». Llagostera. UE Llagostera. Arxivat de l'original el 25 de novembre 2012. [Consulta: 28 juny 2014].
# Hyphessobrycon eos

Hyphessobrycon eos és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 4,2 cm de llargària total.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: Guaiana.

## Referències

* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21):243 p.
* Wheeler, A. 1977. Das grosse Buch der Fische. Eugen Ulmer GmbH & Co. Stuttgart. 356 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Tounfit

Tounfit (àrab: تونفيت, Tūnfīt; amazic estàndard marroquí: ⵜⵓⵏⴼⵉⵜ, Tunfit) és una comuna rural de la província de Midelt de la regió de Drâa-Tafilalet, al Marroc. Segons el cens de 2014 tenia una població total de 13.297 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Cobitis arachthosensis

Cobitis arachthosensis és una espècie de peix actinopterigi de la família dels cobítids.

## Morfologia

* Els mascles poden assolir 7,9 cm de llargària total.

## Reproducció

És ovípar.

## Hàbitat

Viu en zones de clima temperat.

## Distribució geogràfica

És un endemisme de Grècia.

## Estat de conservació

Es troba amenaçat per la pèrdua del seu hàbitat natural.

## Referències

* ↑ Economidis, P.S. i Teodor T. Nalbant 1996. A study of the loaches of the genera Cobitis ans Sabanejewia (Pisces, Cobitidae) of Greece, with description of six new taxa. Trav. Mus Natl. Hist. Nat. 'Grigore Antipa' 36:295-347.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* 1 2 FishBase (anglès)
* ↑ Crivelli, A.J. 2005. Cobitis arachthosensis. 2006 IUCN Red List of Threatened Species. Consultat el 20 de juliol de 2009.

## Bibliografia

* Bohlen, J. i Rab, P., 2001. Species and hybrid richness in spined loaches of the genus Cobitis (Teleostei: Cobitidae), with a checklist of European forms and suggestions for conservation. Journal of Fish Biology 59(Supplement A): 75–89.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall (2000).
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Perdices, A. i Doadrio, I., 2001. The molecular systematics and biogeography of the European Cobitids based on mitochondrial DNA sequences. Molecular Phylogenetics and Evolution 19: 468–478.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dia Mundial del Sòl

L'Assemblea General de les Nacions Unides decideix designar el 5 de desembre Dia Mundial del Sòl.

## Celebració

El 20 de desembre de 2013 l'Assemblea General de les Nacions Unides en la Resolució 68/232 "decideix designar el 5 de desembre Dia Mundial del Sòl i declarar 2015 Any Internacional dels Sòls.
| « | "Missatge del secretari general amb motiu del Dia Mundial del Sòl i el llançament de l'Any Internacional dels Sòls. Nova York, 5 des 2014. Avui celebrem el primer Dia Mundial del Sòl i el llançament de l'Any Internacional dels Sòls (2015). Sense sòls sans, la vida a la terra seria insostenible. Els sòls són el fonament de l'agricultura. Igualment, Així mateix, proporcionen serveis vitals relacionats amb els ecosistemes i són la base d'aliments, pinsos, combustibles, fibra i medicaments importants per al benestar humà. El sòl és també la major reserva de carboni orgànic, que és essencial per mitigar el canvi climàtic i l'adaptació als seus efectes. En una era d'escassetat d'aigua, els sòls són fonamentals per al seu emmagatzematge i adequada distribució. En el Dia Mundial del Sòl, contraguem el compromís de fer més per protegir aquest important - però oblidat- recurs. Sense sòls sans no és possible una vida sana. | » |
| — Ban Ki-moon, SG/SM/16388-OBV/1414 |||

## Temes del Dia Mundial del Sòl

| Any | Tema |
| 2014 | “Els sòls, fonament per a l'agricultura familiar” |
| 2015 | “Els Sòls, una base sòlida per a la vida” |
| 2016 | “Sòls i lleguminoses, simbiosi per la vida” |

## Referències

* ↑ «Día Mundial del Suelo».
* ↑ «Día Mundial del Suelo, 5 de diciembre» (en castellà). www.un.org. [Consulta: 5 desembre 2016].

## Vegeu també

* Sòl

## Enllaços externs

* Lloc Oficial del Dia Mundial del Sòl en anglès
* Descarregar el logo del WSD
# Dia de la Ce Trencada

El Dia de la Ce Trencada és una efemèride per vindicar la lletra ce trencada i que es celebra cada 3 de març d'ençà de 2023.
La diada és iniciativa de Rodamots, un lloc web creador d'un butlletí diari sobre la llengua catalana i també del joc Paraulògic. Es trià per ser el terç de març, és a dir, perquè contindria en el nom del dia la lletra en qüestió dues vegades.

## Referències

* ↑ «Avui és el Dia de la Ce Trencada». Vilaweb, 27-02-2023. [Consulta: 3 març 2024].
* ↑ «Avui se celebra el Dia de la Ce Trencada». Vilaweb, 02-03-2024. [Consulta: 3 març 2024].
# David Maneiro

David Maneiro (nascut el 17 de febrer de 1989) és un futbolista internacional andorrà que juga a la UE Santa Coloma, com a defensa.

## Carrera

Ha jugat a futbol de clubs amb el FC Andorra i la UE Santa Coloma.
Va debutar internacionalment amb Andorra el 2009.

## Referències

* 1 2 «David Maneiro». National Football Teams. [Consulta: 11 octubre 2014].

## Enllaços externs

* David Maneiro a La Preferente
# David Manderson

David Manderson (Glasgow, 1955) és escriptor de ficció i no-ficció. Ha format part de l'escena literària escocesa durant els últims trenta anys. Va dirigir el Festival de Curtmetratges Real to Reel del Festival de Cinema de Glasgow durant vuit anys i va fundar la revista d'escriptura creativa Nerve. Format al programa d'escriptura creativa de la Universitat de Glasgow, la seva novel·la de debut Lost bodies (Kennedy and Boyd, 2011) va tenir una molt bona acollida de la crítica. El seu segon títol, The Glass Half Full: Moving Beyond Scottish Miserablism (Luath, 2014), escrit amb la directora Eleanor Yule, va tenir un paper destacat en la prèvia del referèndum d'independència escocès. També ha publicat contes i articles en antologies escoceses i internacionals. Actualment està treballant en una segona novel·la, entre altres projectes. El 2016 va fer una estada a la Residència Faber, d'Olot.

## Referències

* ↑ Scotland, University of the West of. «UWS - University of the West Scotland - David-Manderson». www.uws.ac.uk. Arxivat de l'original el 2017-01-31. [Consulta: 18 gener 2017].
* ↑ «David Manderson | Faber Residency». faberresidency.cat. Arxivat de l'original el 2017-02-02. [Consulta: 18 gener 2017].
* ↑ «NacióDigital: David Manderson: «Si sou una mica pacients, la independència arribarà»». Nació Digital.
* ↑ «David Manderson: ‘Vull crear lligams entre Escòcia i Catalunya’». VilaWeb.cat. [Consulta: 18 gener 2017].
# David Mallet

David Mallet (?, 1705 - ?, 1765) va ser un poeta escocès. Va estudiar a la Universitat d'Edimburg i s'establí a Londres l'any 1723 on va començar a treballar en les seves primeres obres. Allà va establir amistat amb Alexander Pope, James Thomson i d'altres figures literàries. El 1724, va escriure la seva obra més reeixida, adaptació de la balada tradicional William and Margaret. L'any 1740, a petició del príncep de Gal·les del qual era secretari, va escriure l'obra Alfred juntament amb Thomson. També va escriure drames com Eurydice l'any 1731 i Mustapha el 1739.

## Referències

* ↑ «David Mallet». Gran Enciclopèdia Catalana. Barcelona: Grup Enciclopèdia Catalana.
# Districte d'Argandab (Zabul)

Argandab o Argahandab és el nom d'un districte administratiu (woloswali) de l'Afganistan a la província de Zabul.
Té una superfície aproximada de 2096 km² i una població segons el cens de l'any 1979 de 18.000 habitants. La capital és la vila de Siah Gaz, un poblet al curs superior del riu Argandab.